{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":62,"n_cols":6,"rows_kept":62,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu Pravilnika o zdravstvenim pregledima sportaša"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA","Pravilnik uopće ne razlikuje amaterske i profesionalne sportaše, iako je oko 95 registriranih sportaša u RH amatera – na njih se primjenjuje pravilnik kao da su profesionalci. Prilikom izrade pravilnika nije se vodilo brige o jednakoj zastupljenosti specijalista medicine rada i sporta u Republici Hrvatskoj, briga o trošku i načinu financiranja liječničkih pregleda sportaša, provedbi pravilnika na terenu (izvan velikih gradova). Nadalje, nije se vodila briga oko praktičnosti obavljanje takvih pregleda i teškoća s kojima se susreću sportski klubovi – ali na sve tu su vas upozoravali ljudi s terena na savjetovanjima. \nPrijedlog: Obveznici ovog pravilnika su sportaši seniori koji se natječu u prva tri nacionalna ranga nogometa, prvi i drugi nacionalni rang kod ostalih ekipnih sportova u sustavu liga, sportaši juniori i kadeti u jedinstvenim nacionalnim ligama (ako takve postoje) , a kod pojedinačnih sportova – sportaši seniori, te sportaši juniori i kadeti koju sudjeluju na državnim prvenstvima. \nOstali sportaši amateri mogu dostaviti ovjeren i ispunjeni anketni listić liječnika obiteljske medicine. \nTrošak pregleda nigdje nije definiran odnosno nema jasno izraženo preporučene cijene s krvnim pretragama i bez njih. Cijena je najveći faktor u cijeloj priči. \nPrijedlog da trošak pregleda za osobe do 18 godina snosi Ministarstvo zdravstva."]
[2,"HRVATSKO DRUŠTVO ZA MEDICINU RADA HRVATSKOG LIJEČNIČKOG ZBORA","PRAVILNIK O ZDRAVSTVENIM PREGLEDIMA SPORTAŠA","Sedamnaest godina nakon zakonske obveze prema Zakonu o sportu iz 2006. Pravilnik će napokon stupiti na snagu. Svrha Pravilnika je unaprjeđenje zdravstvene skrbi sportaša, reguliranje pružanja hitne medicinske pomoći na sportskim borilištima i uvođenje zakonskih normi u utvrđivanje zdravstvene sposobnosti sportaša. Zahvaljujući postojanju mreže ordinacija medicine rada i sporta, uz adekvatno, žurno, planiranje te financiranje specijalizacija medicine rada i sporta od strane RH, na osnovu Pravilnika i Zakona o sportu biti će moguće ostvariti željene navedene ciljeve. U tu svrhu ne smiju biti prihvaćeni prijedlozi pojedinih liječnika i s njima povezanih interesnih skupina da liječnici koji nemaju potrebnu specijalizaciju iz medicine rada i sporta utvrđuju zdravstvenu sposobnost sportaša. Takvi prijedlozi, uostalom su u suprotnosti i s Pravilnikom o  normativima i standardima za obavljanje zdravstvene djelatnosti. \nU svrhu dostupnosti i ekonomičnosti utvrđivanja zdravstvene sposobnosti sportaša predlažemo slijedeće:\n1.  u sklopu prethodnog i periodičnog pregleda sportaša obavljaju se laboratorijske pretrage u opsegu: KKS, jetreni enzimi, urea i kreatinin, GUK, urin\n2. uvesti obvezno, trajno prisustvo AED-a i kompleta za pružanje hitne medicinske pomoći na sportskim borilištima i mjestima za trening ( ne samo u građevinama jer se brojni sportovi odvijaju na otvorenom, a ne u građevinama)\n3. u članku 7. stavku 2. Pravilnika potrebno je decidirano navesti \"  doktor medicine specijalist medicine rada i sporta iz stavka 1. ovoga članka\""]
[3,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA","U Nacrtu pravilnika o zdravstvenim pregledima sportaša potrebno je ujednačiti korištene izraze za liječnike ovlaštene za obavljanje zdravstvenih pregleda jer se u pojedinim odredbama Nacrta isti definiraju kao doktori medicine specijalisti (određene specijalnosti), a u drugim odredbama Nacrta kao liječnici (određene specijalnosti).\nTakođer, izrazi koji se koriste za u Nacrtu trebali bi biti usklađeni s izrazima koji se koriste u Zakonu o zdravstvenoj zaštiti i Pravilniku o specijalističkom usavršavanju doktora medicine."]
[4,"Antonio ","PRAVILNIK O ZDRAVSTVENIM PREGLEDIMA SPORTAŠA","Poštovani\n\nSportaš stranac ne živi u Hrvatskoj da bi igrati šah za državno prvenstvo u Hrvatskoj kao jedan dan .\nGdje će ići na pregled u Hrvatskoj ili  sportaš stranac živi u svoj državi da tamo ići na pregled?"]
[5,"SANJIN LUKARIĆ","PRAVILNIK O ZDRAVSTVENIM PREGLEDIMA SPORTAŠA","Osigurati u državnom proračunu financijska sredstva za provođenje zdravstvenih pregleda. Do sada su liječničke preglede uglavnom plaćali roditelji ili sami punoljetni sportaši, a samo ponegdje klubovi ili jedinice lokalne i regionalne samouprave."]
[6,"Neven Martinović","PRAVILNIK O ZDRAVSTVENIM PREGLEDIMA SPORTAŠA","Poštovani\nNadovezao bih se na komentare kolege dr.Dragana Vujovića  od 07. i 10.07. 23. Pozivam kolege liječnike drugih specijalnosti sa završenim poslijediplomskim specijalističkim studijem iz  medicine rada i sporta i sve druge sportske djelatnike da napišu svoje komentare i da podrže dopunu prijedloga pravilnika o zdravstvenim pregledima sportaša, dio treći (specijalnost liječnika koji obavljaju zdravstveni pregled) ! Mnogobrojnim liječnicima koji su uložili u svoju skupu edukaciju i opremu se oduzima licenca za pregled sportaša i pravo na rad u situaciji kada imamo kronično alarmantan nedostatak kvalificiranih liječnika, a potrebe i zahtjevi su sve veći!\nDakle, režemo granu na kojoj sjedimo, a intencija novog zakona o sportu i pravilnika o zdravstvenim pregledima sportaša je značajno poboljšati zdravstvenu skrb sportaša!\nSpecijalist sam opće (obiteljske) medicine sa završenim poslijediplomskim specijalističkim studijem iz medicine sporta, dugogodišnji član Hrvatskog društva za športsku medicinu, sportsko-ronilački-klupski liječnik u privatnoj praksi. Pozivam se na “stari“ Zakon o sportu iz 2006 (čl.7 točka 2) i iz 2012 godine (izmjene i dopune Zakona o sportu,članak 17 stavak 2)\ngdje se dopuštaju pregledi sportaša liječnicima drugih specijalnost sa završenim odgovarajućim poslijediplomskim stručnim studijem. Podsjećam da je specijalizacija Medicine rada i sporta  uvedena u Hrvatskoj tek 2003.godine nakon što je 40 godina nije bilo, a programi poslijediplomskih tečajeva i studija su postupno razvijani za sve zainteresirane liječnike zbog nedostatka kvalificiranog kadra,što je nažalost danas još problematičnije! Preglede sportaša uspješno i u kontinuitetu obavljam od 1995. godine i uvijek sam se strogo pridržavao stručnih smjernica Hrvatskog društva za sportsku medicinu . Izražavam svoje duboko neslaganje zbog mogućeg diskriminirajućeg oduzimanja stečenih liječničkih stručnih kompetencija i kvalifikacija i na kraju molim za razumijevanje!\nHvala"]
[7,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA","Ured Pravobraniteljice za djecu načelno pozdravlja konačnu i dugo očekivanu izradu Pravilnika o zdravstvenim pregledima sportaša, a temeljem odredbe članka 9. Zakona o pravobranitelju za djecu (NN 73/17) dostavlja prijedloge i komentare na tekst objavljen u e- Savjetovanju. \nSvjesni da unatoč brojnim pozitivnim učincima sporta na zdravlje, bavljenje sportom u određenim slučajevima nosi i povećane zdravstvene rizike za djecu sportaše, već niz godina upozoravamo na propuste zbog nedonošenja provedbenog propisa temeljem ranije važećeg Zakona o sportu (2006.), kojim bi se pobliže regulirala ova osjetljiva i značajna materija. \nRaduje nas da se prilikom izrade ovog Pravilnika vodilo računa o sustavnom pristupu zdravstvenom stanju sportaša, uključujući procjene zdravstvenih rizika temeljenih na vrsti sporta, trenažnog opterećenja i dobi sportaša, ali i sagledavajući podatke iz kartona liječnika obiteljske medicine te podatke iz obiteljske anamneze. \nKonkretne prijedloge iznosimo kroz komentare na pojedine odredbe."]
[8,"KREŠIMIR GRGIĆ","PRAVILNIK O ZDRAVSTVENIM PREGLEDIMA SPORTAŠA","Nikada prije sportaši nisu oboljevali i imali srčane probleme kao u posljednje dvije godine. Jedini mogući uzrok je cjepivo. Radi se o veoma teškim kaznenim djelima - prisila, ucjena itd...\nA da bi se dokazalo da je pandemija kovida bila laž, nije potrebno mišljenje medicinske struke nego je dovoljno razumijevanje dva statistička podatka, a to su: podaci o broju ukupno umrlih u RH po godinama i podaci o zauzetosti bolničkih postelja 2020. i 2021.g..\nIz hrvatskog zdravstveno-statističkog ljetopisa za 2019, 2020 i 2021.g. izvukao sam neke podatke o zauzetosti bolničkih postelja u općim bolnicama, kliničkim bolničkim centrima, kliničkim bolnicama i klinikama te sam neke podatke iz tabele 11 i 13 zbrojio. Pretpostavljam da su u ovim stacionarnim ustanovama trebali biti zbrinuti \"oboljeli od kovida\", a ljude se zatvaralo u kućni pritvor da bi se \"izravnala krivulja\" i smanjio pritisak na zdravstveni sustav. \n    Ukupna zauzetost bolničkih postelja u tim ustanovama bila je manja u 2020.g. (57%) i 2021.g. (61%) nego u 2019.g. (72%). Zauzetost je čak bila manja i na odjelu za infektologiju u kliničkim bolničkim centrima, kliničkim bolnicama i klinikama u 2020. (71%) nego 2019.g. (74%), ali je u općim bolnicama bila nešto povećana na tim odjelima pa je ukupna zauzetost na odjelima za infektologiju porasla sa 77% u 2019.g. na 89% u 2020.g.. , a i to samo zbog besmislenog testa na \"kovid\".\n    Drugi pokazatelj o broju ukupno umrlih u RH jasno pokazuje da nije postojala nikakva epidemija 2020.g.. , nego da postoji znatan porast smrtnosti u 2021.g. (63.611) kada je najveći broj ljudi cijepljen. Primjerice, ukupan broj umrlih u 2017.g. u RH bio je 54.261, a 2020.g. 56.677 pa je jasno što je uzrok iznimnog porasta smrtnosti u 2021.g.(63.611).\n  Pa se sada sportaši ruše na terenu i potreban je obvezni zdravstveni pregled."]
[9,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 1.","Slažemo se s prijedlogom da se pokuša organizirati mogućnost plaćanja za preglede maloljetnika na teret zdravstvenog osiguranja."]
[10,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 1.","Predlažemo dopuniti čl. 1. na način da se njime predvidi da Pravilnik regulira i financiranje zdravstvenih pregleda sportaša.\n\nTakođer, predlažemo u Pravilniku dodati dio u kojem bi se nalazile odredbe koje reguliraju financiranje ovih pregleda.\nKonvencija o pravima djeteta priznaje djeci pravo na najviši mogući standard zdravlja, pa je temeljem obveza preuzetih Konvencijom nužno osigurati da preventivni zdravstveni pregledi za djecu sportaše djeci budu besplatni, odnosno da se troškovi pregleda maloljetnih sportaša podmiruju iz državnog proračuna, temeljem propisa o obveznom zdravstvenom osiguranju, a ne iz proračuna jedinica lokalne/regionalne samouprave, budući da se te jedinice znatno razlikuju u svojoj ekonomskoj snazi.\nTakođer, potrebno je osigurati da ordinacije u kojima će se obavljati preventivni zdravstveni pregledi djeci budu ravnomjerno teritorijalno dostupni, te da informacija o mreži ustanova bude javno dostupna."]
[11,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 6.","Odredba članka 6. stavka 1. Nacrta nije usklađena s odredbom članka 15. stavka 4. Zakona o sportu koja propisuje sljedeće: „Sportaš mora obaviti zdravstveni pregled najkasnije mjesec dana od dana početka bavljenja sportskom pripremom.“ Uočavamo da Nacrt pravilnika sadrži odredbu koja ima prošireni sadržaj u odnosu na zakonsku odredbu te u istom stavku propisuje dodatno razdoblje u kojem sportaš mora obaviti pregled kako bi mogao posjedovati važeće uvjerenje o zdravstvenoj sposobnosti, pri čemu to razdoblje veže uz trenutak početka treninga (op. unutar mjesec dana od početka treninga).\nPredložena odredba stavka 1., pored toga što nije dovoljno jasna oko rokova obavljanja zdravstvenih pregleda, postavlja i upitne rokove za provedbu istih, imajući u vidu odredbu članka 11. koja propisuje rokove za donošenje ocjene zdravstvene sposobnosti i moguće trajanje drugostupanjskog postupka povodom izjavljene žalbe.\nU stavcima 9., 10. i 11. izraz „ukoliko“ predlažemo zamijeniti izrazom „ako“. Istu pravopisnu promjenu predlažemo izvršiti i u svim ostalim odredbama Nacrta u kojima se koristi  izraz „ukoliko“."]
[12,"Tomislav Madžar","PRAVILNIK O ZDRAVSTVENIM PREGLEDIMA SPORTAŠA,\nČlanak 6.","Smatram da su predviđeni razmaci od 12 i 24 mjeseca između obavljanja zdravstvenih pregleda neodgovarajući potrebama sportaša obzirom da su značajne promjene zdravstvenih stanja moguće u kraćim vremenskim intervalima te zbog izlaganja velikim tjelesnim naporima držim za optimalan postojeći razmak od 6 mjeseci koji se u praksi od 2006. godine uvriježio kao tzv. hrvatski model te polučio rezultate."]
[13,"SANJIN LUKARIĆ","PRAVILNIK O ZDRAVSTVENIM PREGLEDIMA SPORTAŠA,\nČlanak 6.","U stavku 3 skratiti rok obavljanja zdravstvenih pregleda na 6 mjeseci, kao što je bilo do kraja 2022. prema Zakonu o sportu.\nU stavku 4 skratiti rok obavljanja zdravstvenih pregleda na 12 mjeseci.\nU stavku 5 skratiti rok obavljanja zdravstvenih pregleda na 6 mjeseci.\nAko prepustite određivanje kraćih rokova nacionalnim sportskim savezima (stavak 6), zbog troškova zdravstvenih pregleda oni bi mogli ostaviti rokove prema stavcima 3, 4 i 5."]
[14,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 6.","Predlažemo izmijeniti / dopuniti članak 6. na način da se skrate rokovi za obavljanje periodičnih pregleda kojim se utvrđuje zdravstvena sposobnost sportaša, odnosno da se propišu češći obvezni zdravstveni pregledi za sportaše iz grupe sportova u kojima je zastupljen visoki intenzitet i dinamika trenažnog procesa i opterećenja (sportovi klasificirani oznakom C u tablici koja se odnosi na \nklasifikaciju sportova, a koja je prilog I Pravilniku).\n\nTakođer, predlažemo korigirati stavak 10. (pretpostavljamo da se iznimka odnosila na primjenu stavka 6, a ne stavka 5 kako je navedeno u tekstu Pravilnika)"]
[15,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Članak 7. stavak 1\nDozvoliti odlazak zdravstvenog tima koji obavlja zdravstvenu zaštitu sportaša na teren, u sportske objekte i klubove jer se time značajno olakšava provođenje samog sustava liječničkih pregleda. Cijepljenje se provodilo i provodi se izvan ambulanta (sportske dvorane, izložbeni prostori, bazeni i slično), zašto ne bi i pregled sportaša? \nČlanak 7. stavak 3\nNa području Međimurske županije postoje dvije specijalistice medicine rada i sporta, a ima više od 15.000 registriranih sportaša. Ukoliko one rade 365 dana u godini, svaka od njih će pregledati dnevno 21. sportaša. Ukupno će pregledati svaka 7.500 sportaša čime krši stavak 3 ovog pravilnika jer smije imati u skrbi najviše 5.000 sportaša. Ako svaka u svojoj skrbi ima 5.000 sportaša tko će se brinuti za preostalih 5.000 i više sportaša? Pravilnik ne vodi brigu o zastupljenosti i dostupnosti specijalista medicine rada i sporta."]
[16,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","U stavku 4. na tragu uvodnog komentara HLK predlažemo izraz „Liječnici školske medicine“ zamijeniti izrazom „Doktori medicine specijalisti školske medicine“,\nU stavku 5. nejasno je na koga se odnosi izraz „Liječnici iz stavka 2. ovog članka“ jer članak 7. stavak 2. ne spominje liječnike već tim koji obavlja zdravstvenu zaštitu sportaša, u kojem sudjeluje  doktor medicine specijalist medicine rada i sporta. Nejasno je misli li se na liječnike školske medicine/ doktore medicine specijaliste školske medicine iz stavka 3. ili na tim iz stavka 2. ?\nU stavku 6. spominje se samo pregled „obavljen u zdravstvenoj ustanovi iz stavka 1.“ iako stavak 1. Nacrta, pored zdravstvenih ustanova, propisuje i druge pružatelje zdravstvenih usluga u kojima se može obaviti zdravstveni pregled."]
[17,"Predrag","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Poštovani,\nčitav predloženi Pravilnik mi izgleda nerealan, tj. neprimjenjiv u postojećoj stvarnoj situaciji u RH. To je samo popis odličnih želja koje će biti nemoguće u potpunosti ispuniti tako da će mnogi dionici u sportskom procesu biti u prekršaju. U sadašnjem trenutku kada nedostaje mnogo medicinskog osoblja u javnom zdravstvu nemoguće je fizički odraditi sve zdravstvene preglede koje ste zamislili s postojećim brojem liječnika. Dakle, razmislite o proširenju ovlasti na liječnike koji bi mogli biti uključeni u pregled sportaša u tzv. amaterskom sportu. Slično ste već predvidjeli kad ste napravili razliku u pregledu učenika i studenata! Naime, slažem se da profesionalni sportaši trebaju biti temeljito pregledani jer je intenzitet njihovog bavljenja sportom uglavnom veći nego kod sportaša amatera. Trebate također razmisliti o mogućnosti priznavanje tzv. minulog rada, odnosno dugogodišnje prakse. To bi se odnosilo na liječnike koji su godinama uspješno pregledavali sportaše i treba im omogućiti da se nastave time baviti i u budućnosti. Pitanje je piše li formalno u njihovim diplomama ono što vi predlažete: \"doktor medicine specijalist medicine rada i sporta\" jer možda u vrijeme njihovog školovanja se to nije točno tako zvalo. Njihovo znanje i iskustvo treba iskoristiti u sadašnjoj situaciji nedostatka tog kadra inače će čitav sustav, kako ste ga zamislili, postati \"mrtvo slovo na papiru\"."]
[18,"Ana Znaor Milohnić","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Članak 7.\nSmatram da bi liječnici sa završenim poslijediplomskim specijalističkim studijem iz medicine rada i sporta trebali imati pravo obavljanja sportskih pregleda, kao što su imali do sada. Dugi niz godina sam bila vrhunska sportašica Hrvatske i redovito sam odlazila na sportske preglede kod doktora koji je specijalist opće medicine sa završenim poslijediplomskim specijalističkim studijem iz medicine sporta. Ovim prijedlogom bi se drastično smanjio broj liječnika kod kojih bi mogli obavljati preglede, kojih je ionako sve manje, a potrebe su sve veće."]
[19,"Odbojkaški savez Primorsko-goranske županije","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","U ime Odbojkaškog saveza Primorsko-goranske županije smatramo da su prijedlogom ovoga zakona oštećeni liječnici koji su se naknadno završili poslijediplomski specijalistički studij iz medicine rada i sporta. Većina njih i dva desetljeća obavlja liječničke preglede sportaša i sportašica i to u skladu sa svim profesionalnim i stručnim standardima. Smatramo da uz problem manjka liječnika u današnje vrijeme, ovim zakonm još bi se dodatno zakomplicirao i odužio pregled velikog broja sportaša i sportašica."]
[20,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Članak 7. stavak 2.\nSmatramo da liječnicima sa završenim poslijediplomskim specijalističkim studijem iz medicine rada i sporta ne bi trebalo isključiti pravo da obavljaju sportske preglede, a što im je dosadašnjim propisom bilo omogućeno. Radi se o formalnim i praktičnim razlozima ovog prijedloga. Navedeni liječnici imali su da sada određena prava koja im se sada uskraćuju bez obrazloženja, formalnog i stručnog. Osim toga, njihovim isključenjem bi se znatno smanjio broj liječnika ovlaštenih da obavljaju zdravstvene preglede sportaša, što bi smanjilo broj dostupnih liječnika koji mogu obavljati takve preglede, osobito na pojedinim područjima Republike Hrvatske."]
[21,"Tomislav Madžar","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Važno je naglasiti potrebu za uključenjem klupskih liječnika koji imaju stečene diplome sveučilišnih specijalista medicine rada i sporta, obzirom na činjenicu da im je prethodni propis omogućavao obavljanje pregleda sportaša, uz obavezan uvjet da djelatnost obavljaju u okviru zdravstvenih ustanova ovlaštenih za obavljanje djelatnosti medicine rada i sporta odgovarajućim rješenjem nadležnog ministarstva."]
[22,"Tihomir Crnković","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","U svakom slučaju prijedlogom ovoga zakona drastično su oštećeni liječnici koji su se naknadno doškolovali u smislu poslijediplomskog specijalističkog studija iz medicine rada i sporta. Većina već dugi niz godina obavlja sportske preglede. Iz vlastitog iskustva,kao bivši sportaš,a danas voditelj sportskog kluba imam veoma pozitivno i visoko mišljenje o tim liječnicima.Argumentirano tvrdim,a aktivan sam u sportu preko 50 godina,da nikada nije bilo problema sa pregledom sportaša od najmlađih do seniorskih uzrasta. Svi pregledi su kvalitetno obavljani ,a problematične situacije su na vrijeme otkrivene i upućene na detaljnije preglede.U današnjoj situaciji,kada drastično nedostaje liječnika,ovim prijedlogom Novoga zakona o pregledu sportaša,dovelo bi se u probleme,općenito pregled velikog broja sportaša,a izgubilo masu liječnika koji svojim dugogodišnjim iskustvom i kvalitetom obavljaju sve ove dosadašnje preglede dugi niz godina.\nPapir svašta podnosi i diploma ne znači da uvijek imamo najbolje! Dugogodišnje iskustvo i stečena kvalifikacija sa spomenutim specijalističkim studijem moraju biti dovoljna garancija da se ugroženi liječnici sačuvaju u zdravstvenom sistemu,a prvenstveno za dobrobit svih sportaša."]
[23,"Zajednica sportova Primorsko-goranske županije","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Poštovani, dajemo prijedlog da se članak 7. stavak 2. nadopuni \"- doktor medicine (razne specijalnosti)sa završenim poslijediplomskim specijalističkim studijem medicine rada i sporta ili medicine sporta.\nNaime Zajednica sportova PGŽima dugu suradnju s liječnicima koji nisu doktori medicine specijalisti medicine rada i sporta već imaju završene poslijediplomske specijalističke studije medicine rada i sporta ili medicine sporta, što je po starom zakonu bilo omogućeno,  a ovim pravilnikom bi bio onemogućen rad tim liječnicima. Iako se novim pravilnikom promijenio rok za obavljanje pregleda još uvijek  je nedostatan broj liječnika koji obavljaju zdravstvene preglede."]
[24,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Nastavno na članak 7. stavak 6. predlažemo dopuniti odredbu i u obrnutoj situaciji, na način da važeći pregled za pojedini sport obavljen kod liječnika školske medicine bude jednako vrijedan i za natjecanja u klupskom sportu."]
[25,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Potrebno je kroz planiranje i izradu mreže ustanova osigurati da ordinacije u kojima će se obavljati preventivni zdravstveni pregledi djeci budu ravnomjerno teritorijalno dostupni, te da svako dijete ima mogućnost bez dodatnih troškova i putovanja obaviti pregled u svom mjestu prebivališta, neovisno o tome u kojem gradu ili općini živi.\nU onim krajevima u kojima nema zdravstvenih ustanova i trgovačkih društava koja obavljaju djelatnost medicine rada i sporta, potrebno je osnaživati i ekipirati timove školske medicine.\nSvakako je važno i to da informacija o mreži ustanova (odnosno popis ovlaštenih liječnika i sportskih psihologa) djeci i njihovim roditeljima, kao i sportskim klubovima bude javno dostupna."]
[26,"Dragan Vujović","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Nedostatak specijalista medicine rada i sporta je doveo do zakona o sportu iz 2006.\nDanas je taj nedostakak još izraženiji.\nMedicinski fakultet je upravo iz tog razloga raspisao natječaj za prijem na poslijediplomski specijalistički studij iz MRiS.\nSadašnjim prijedlogom pravilnika se specijalistima drugih grana medicine koji su se prijavili i završili poslijediplomski specijalistički studij iz medicine rada i sporta, stečena kompetencija jednostrano oduzima.\nOsobno smatram da se stečene kompetencije ne mogu jednostranim aktom ( prijedlogom) oduzeti, te bi ih u pravilniku trebalo prihvatiti i usvojiti."]
[27,"Dragan Vujović","PRAVILNIK O ZDRAVSTVENIM PREGLEDIMA SPORTAŠA,\nČlanak 7.","Specijalist sam hitne medicine sa završenim poslijediplomskim specijalističkim studijem iz medicine rada i sporta, te kao takav do sada bio licenciran za preglede sportaša (Zakon o sportu iz 2006 godine).\nU svojem pregledu sportaša sam provodio sve smjernice novog pravilnika o pregledu sportaša, međutim istim mi je oduzeto pravo pregleda sportaša jer nemam specijalizaciju iz medicine rada i sporta.\nSvoj poslijediplomski specijalisički studij sam si sam platio kao i svu opremu za pregled sportaša, a preglede radim od 2020 godine i do sada sam učinio više od 14000 pregleda.\nSmatram da sam kvalificiran obavljati preglede sportaša kao i kolege specijalisti medicine rada i sporta te iznosim neslaganje sa predloženim da preglede mogu obavljati samo specijalisti medicine rada i sporta.\nSlijedom toga molim da se razmotri mogućnost uvrštavanja specijalista drugih grana medicine sa završenim poslijediplomskim specijalističkim studijem iz medicine rada i sporta u članak 7. točka 2, kao što je bilo u zakonu o sportu iz 2006 god."]
[28,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA,\nČlanak 8.","PRETHODNI PREGLED – moraju li djeca koja ne sudjeluju u natjecanju, a treniraju u sportskoj školi (u prosjeku dva puta tjedno) obavljati pregled? Dijete za pohađanje nastave TZK-a u školi (dva puta tjedno po 45 minuta) ne mora obavljati poseban pregled, ali za bavljenje sportom (dva puta 1 sat) mora. \nPrijedlog: Sva djeca do 12 godina koja ne nastupaju na natjecanjima koja omogućuju kategorizaciju prema pravilniku HOO (nisu državna prvenstva) ne trebaju obavljati pregled kod specijalista medicine rada i sporta već upitnik ispunjava jednom godišnje njihov liječnik obiteljske medicine, ili pedijatar ili liječnik školske medicine."]
[29,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 8.","U članku 8. Nacrta u podstavku a) definira se prethodni pregled kao zdravstveni pregled koji se obavlja prije početka sudjelovanja u treningu i natjecanju u određenom sportu, dok Zakon o sportu zdravstveni pregled veže uz početak bavljenja sportskom pripremom. \nNacrt pravilnika za obavljanje/provedbu zdravstvenih pregleda smatra mjerodavnim početak treninga i natjecanja, dok zakonski propis zdravstveni pregled veže uz početak bavljenja sportskom pripremom te u tom dijelu postoji neusklađenost.\nNadalje, u podstavku a) koristi se nejasno izraz „nadležni liječnik iz članka 7. stavka 1. ovoga Pravilnika“ iako se u članku 7. stavku 1. ne definirana ovlašteni/nadležni liječnik, već se on spominje samo u stavku 2. članka 7.\nU podstavku d) koristi se izraz „nadležni liječnik obiteljske medicine“, dok se u drugim odredbama Nacrta koristi izraz „izabrani liječnik obiteljske medicine“ te je potrebno izričaj ujednačiti i koristiti izraz „izabrani“. Također, izrazi koji se koriste (npr. obiteljska medicina, primarni pedijatar, primarni ginekolog, stomatolog) nisu sukladni izrazima koji se koriste u Zakonu o zdravstvenoj zaštiti (obiteljska (opća) medicina, zdravstvena zaštita predškolske djece, zdravstvena zaštita žena, dentalna medicina).\nPredlažemo u podstavku f) jasnije definirati nadležnog doktora medicine (doktor medicine specijalist medicine rada i sporta ili specijalist školske medicine) jer se u ovom podstavku on ne precizira upućivanjem na druge relevantne odredbe Nacrta pravilnika."]
[30,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA,\nČlanak 9.","Članak 9. stavak a \nDovoljna je i pisana izjava roditelja. S obzirom da će (već i sada jest) obveza obavljanja pregleda pasti na organizaciju sportskog kluba, i da će klubovi morati organizirati prijevoze u mjesto održavanja pregleda i da će oni voditi evidenciju o obavljenim pregledima. Klubu će biti lakše organizirati prijevoz bez prisustva roditelja, a ako pregled bude obavljen u klupskim prostorijama drastično će se olakšati obavljanje pregleda."]
[31,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 9.","U stavku 2. je nejasno što znači potpisana izjava o pristanku utvrđivanja zdravstvene sposobnosti sportaša maloljetnika, posebno jer se koristi izraz \"i/ili\". Znači li to da izjava mijenja obvezu da se zdravstveni pregled maloljetnika obavlja uz prisustvo roditelja, zakonskog zastupnika ili skrbnika (st. 1.). Ako da, onda treba drugačije formulirati odredbu stavka 2. ovog članka."]
[32,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA,\nČlanak 10.","Članak 10. stavak 1\nSportaši veterani ne bi smjeli imati obavezni pregled kod specijalista medicine rada i sporta već pregled i anketni listić treba obaviti liječnik obiteljske medicine ili uoči početka sustava natjecanja potpisuju izjavu da su svjesni rizika nastupanja. Već sada imamo primjere gdje se sportaši veterani ne žele natjecati u službenim natjecanjima jer trebaju platiti simbolične kotizacije županijskim savezima, pa organiziraju paralelna neslužbena natjecanja. Ukoliko će morati plaćati liječničke preglede veliki broj njih će odustati od natjecanja i imat ćemo negativne efekte: manji broj veterana sportaša iznad 35 godina ili čak i potpuno odustajanje od natjecanja. Liječnički pregled kod specijalista medicine rada i sporta trebaju obaviti samo oni sportaši veterani koji nastupaju na državnim prvenstvima ili u najvišem stupnju natjecanja kod nacionalnih liga kod ekipnih sportova. Ostali sportaši potpisuju izjavu o svjesnosti rizika."]
[33,"Tomislav Madžar","PRAVILNIK O ZDRAVSTVENIM PREGLEDIMA SPORTAŠA,\nČlanak 10.","Laboratorijske pretrage sadržane u postojećem nacrtu značajno bi utjecale na poskupljenje usluge zdravstvenog pregleda sportaša, što bi za posljedicu moglo imati pad interesa roditelja i djece za bavljenje sportskim aktivnostima uz konačne i dalekosežne posljedice za naš sport i zdravstveni sustav. Slijedom navedenog, prije donošenja pravilnika držim ključnim ishoditi suglasnost s Hrvatskim zavodom za zdravstveno osiguranje s krajnjim ciljem osiguravanja sredstava za obavljanje pregleda sportaša u dobi do 18 godina na teret zdravstvenog osiguranja kako bi se rasteretilo roditelje i djecu te iste motiviralo za uključenje i ostanak u sportu."]
[34,"SANJIN LUKARIĆ","PRAVILNIK O ZDRAVSTVENIM PREGLEDIMA SPORTAŠA,\nČlanak 10.","Ergometrija bi trebala biti obavezna za sve sportaše jer se kod nekih ljudi problemi sa srcem javljaju tek u opterećenju kod povećanog broja otkucaja srca."]
[35,"LJEČILIŠTE VELI LOŠINJ","PRAVILNIK O ZDRAVSTVENIM PREGLEDIMA SPORTAŠA,\nČlanak 10.","Poštovani, dio maloljetnih sportaša koristi mogućnost da budu prijavljeni kod izabranog pedijatra do završetka osnovnoškolskog obrazovanja te je potrebno predvidjeti i ispis kartona izabranog pedijatra."]
[36,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 11.","U članku 11. stavku 4. Nacrta predlažemo precizirati da se uvjerenje izdaje jednom roditelju kao zakonskom zastupniku odnosno skrbniku samo ako se radi o maloljetnom sportašu."]
[37,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 12.","Predlažemo da se doda novi stavak 3. kojim bi se omogućilo da se medicinska dokumentacija iz stavka 1. čuva i u klubu za koji se sportaš natječe, a radi mogućnosti uvida u nju od strane klupskog liječnika."]
[38,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 12.","Predlažemo regulirati umrežavanje i suradnju pedijatara, obiteljskih, školskih i sportskih liječnika te sustavno praćenje zdravstvene skrbi djece sportaša, kako bi se prepoznalo i spriječilo posljedice po dječje zdravlje koje mogu nastati uslijed ozljeda, pretreniranosti, agresivnog smanjivanja tjelesne težine ili prisilnog dugotrajnog održavanja u nižoj težinskoj kategoriji.\n\nPojedina zdravstvena stanja (primjerice, dijabetes), osim češćih periodičnih zdravstvenih pregleda, ujedno nameće i potrebu uvođenja individualnog plana treniranja za svako pojedino dijete, što bi svakako valjalo ovom prilikom i propisati.\n\nTakođer, imajući u vidu dobrobit djece sportaša, osobito one koja se bave sportovima u kojima postoji visoki rizik ozljeda (primjerice, borilački sportovi, motociklizam…), smatramo potrebnim ustanoviti obvezno praćenje i stvaranje baze podataka o povredama djece pri bavljenju sportom, kako bi se stekao dublji uvid u stanje, ali i mogućnosti njihove prevencije. \n\nKako su javno dostupna stajališta zdravstvene struke da se djeci i adolescentima ne preporuča treniranje sportova u kojima se namjerno udara u glavu, više puta u dosadašnjem radu Ureda isticali smo potrebu da se propiše obveza upoznavanja djece i roditelja s mogućim štetnim posljedicama bavljenja određenim sportom, odnosno da se odredi dob za početak bavljenja određenim sportom. Predlažemo razmotriti mogućnost implementacije takvih preporuka u tekst ovog propisa."]
[39,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA,\nČlanak 13.","Ovaj prijedlog je lijepo sročen, lijepo zamišljen, lijepo zvuči, ali u praksi je teško izvediv. Tko će platiti nabavku AED uređaja i kompleta za pružanje hitne medicinske pomoći? Cijena je između 1.000 i 2.000 eura, a oni bolji AED uređaju koštaju i više. Vlasnici sportskih građevina su uglavnom JLS, a njima uglavnom upravljaju klubovi. Sustav financiranja sporta na lokalnoj razini neće moći podnijeti iznose o kojima se govori. Ministarstvo zdravstvo bi moglo tražiti financiranje nabavke uređaja kroz europske fondove. \nPrijedlog: nabavku AED i kompleta medicinske pomoći financira Ministarstvo zdravstva na  prijedlog lokalnih sportskih zajednica, a temeljem registra sportskih građevina pri Nacionalnom informacijskom sustavu u sportu."]
[40,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 13.","Predlažemo propisati da AED uređaj mora biti usklađen s odredbama Pravilnika o standardima za provođenje programa javno dostupne rane defibrilacije (NN br. 86/2020.). Predlažemo i korištenje kratica AVD, kako ju koristi prethodno spomenuti  pravilnik.\nPredlažemo precizirati što se obuhvaća komplet za pružanje hitne medicinske pomoći i pojasniti razliku u odnosu na komplet za pružanje prve pomoći koji se navodi u članku 16. stavku 3. Nacrta pravilnika."]
[41,"Zajednica sportskih udruga Čakovca","PRAVILNIK O ZDRAVSTVENIM PREGLEDIMA SPORTAŠA,\nČlanak 14.","Slično kao i prethodni članak. Tko provodi edukaciju, tko će je platiti? Trošak će se opet prebaciti na JLS ili još vjerojatnije na klubove.\nPrijedlog: edukaciju osoba iz klubova vrši Ministarstvo zdravstva kroz županijske Zavode za hitnu medicinu temeljem prijedloga lokalnih sportskih zajednica i županijskih sportskih saveza."]
[42,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 14.","U članku 14. stavku 2. predlažemo umjesto BLS-a, propisati obvezu završetka tečaja neposrednih mjera održavanja života (ILS) ili tečaja naprednih mjera održavanja života (ALS), jer tečaj osnovnog održavanja života ne smatramo dostatnim."]
[43,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 14.","U stavku 2. se navodi obveza da se osigura prisutnost osobe koja je završila tečaj BLS. Tijekom sportskih aktivnosti, uz iznenadni srčani zastoj, postoji i niz drugih hitnih zdravstvenih stanja, nažalost i  s većom incidencijom, koja nisu u nadležnosti osobe koja nema medicinsko obrazovanje, a ima položeni BLS tečaj. Stoga smo mišljenja da je tijekom natjecanja neophodna prisutnost osoba s medicinskom edukcijom (liječnik, medicinska sestra/tehničarm fizioterapeut) koja u sklopu svog obrazovanja ima obveznu edukaciju iz pružanja hitne pomoći."]
[44,"MIRJANA BJELOŠ","PRAVILNIK O ZDRAVSTVENIM PREGLEDIMA SPORTAŠA,\nČlanak 14.","Umjesto osobe; doktor medicine"]
[45,"MIRJANA BJELOŠ","PRAVILNIK O ZDRAVSTVENIM PREGLEDIMA SPORTAŠA,\nČlanak 14.","Potrebno je jasno definirati BLS postupak. \nHrvatsko društvo za reanimatologiju Hrvatskog liječničkog zbora (HLZ-a) prevelo je Smjernice Europskog vijeća za reanimatologiju, koje definiraju BLS (https://www.crorc.org/item.php?menu_id=10&id=50\n0) i ALS. \nRazvidno je da BLS ima dva modula, jedan bez i drugi uz uporabu automatskog vanjskog defibrilatora. S obzirom da će ustanova – organizator sportskog natjecanja morati osigurati automatski vanjski defibrilator, osoba koja posjeduje važeću licencu za pružanje BLS-a morala bi imati licencu za pružanje BLS-a uz uporabu automatskog vanjskog defibrilatora. \nU članku o pružanju medicinske pomoći na sportskim terenima govori se isključivo o BLS i ALS postupcima, pri čemu osoba ovlaštena za BLS ((https://www.crorc.org/item.php?menu_id=10&id=5\n00 ) nije educirana za postupanje s unesrećenim u slučaju sportskih ozljeda (teški prijelomi i krvarenja) i drugih stanja koja zahtijevaju pružanje medicinske pomoći. \nPrimjerice, konjički sport; natjecanje koje bi okupilo manje od 100 sportaša tako bi imalo neposredno prisutnu osobu koja nije kompetentna pružiti neposrednu zdravstvenu skrb moguće teško unesrećenoj osobi. \nSmatram kako jedino doktor medicine s važećom licencom sukladno Zakonu o liječništvu može biti kompetentan za pružanje zdravstvene zaštite na sportskim natjecanjima neovisno o broju uključenih sportaša u natjecanje; prema čl. 3 istog Zakona jedino liječnička djelatnost obuhvaća pregled kojim se utvrđuje postojanje ili nepostojanje tjelesnih, odnosno psihičkih bolesti, tjelesnih oštećenja ili anomalija. Tko se nemajući propisanu stručnu spremu bavi liječenjem ili pružanjem druge medicinske pomoći, čini kazneno djelo nadriliječništva (https://zakonipropisi.com/hr/zakon/kazneni-zako\nn/184-clanak-nadrilijecnistvo). U skladu s navedenim je i naslov paragrafa koji definira normative medicinske pomoći: medicinsku pomoć može pružiti samo medicinski djelatnik, smatram u ovom slučaju jedino doktor medicine, a standardi i normativi, pa tako i BLS moraju biti jasno definirani.  \nTreba izraditi i odgovarajući obrazac dokumentiranja provedenih postupaka pružanja medicinske skrbi na sportskim natjecanjima."]
[46,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 15.","Prisutnost samo jednog medicinskog djelatnika s završenim tečajem naprednog održavanja života (ALS) u slučaju kada na natjecanju nastupa 101 – 500 natjecatelja ocjenjujemo nedostatnim. Smatramo da treba razlikovati natjecanje na kojem sudjeluje primjerice 101 natjecatelj od onoga na kojem sudjeluje primjerice 500 natjecatelja te sukladno tome treba osigurati prisutnost dodatnih medicinskih djelatnika na svakih primjerice 100 sportaša.\nTakođer, prisutnost samo jednog tima hitne medicinske pomoći na više od 500 natjecatelja smatramo nedovoljnim."]
[47,"MIRJANA BJELOŠ","PRAVILNIK O ZDRAVSTVENIM PREGLEDIMA SPORTAŠA,\nČlanak 15.","Umjesto medicinski djelatnik; doktor medicine"]
[48,"MIRJANA BJELOŠ","PRAVILNIK O ZDRAVSTVENIM PREGLEDIMA SPORTAŠA,\nČlanak 15.","Potrebno je jasno definirati ALS postupak. \nHrvatsko društvo za reanimatologiju Hrvatskog liječničkog zbora (HLZ-a) prevelo je Smjernice Europskog vijeća za reanimatologiju, koje definiraju ALS; https://crorc.org/datoteke/smjernice_2021/ERCGL2\n021-ALSalgoritam111021.pdf\nRazvidno je da ALS uključuje i postavljanje intravenskog puta, te davanje intavenske terapije. \nPrema Zakonu o liječništvu, članak 3, jedino liječnička djelatnost obuhvaća propisivanje lijekova, medicinskih proizvoda i pomagala, te liječenje. Tko se nemajući propisanu stručnu spremu bavi liječenjem ili pružanjem druge medicinske pomoći, čini kazneno djelo nadriliječništva (https://zakonipropisi.com/hr/zakon/kazneni-zako\nn/184-clanak-nadrilijecnistvo). \nSukladno navedenom Zakonu, medicinski djelatnik u ovom članku može biti jedino liječnik.\nTreba izraditi i odgovarajući obrazac dokumentiranja provedenih postupaka pružanja medicinske skrbi na sportskim natjecanjima."]
[49,"HRVATSKA LIJEČNIČKA KOMORA","PRAVILNIK O ZDRAVSTVENIM PREGLEDIMA SPORTAŠA,\nČlanak 16.","Predlažemo nazive liječničkih specijalizacija uskladiti s Pravilnikom o specijalističkom usavršavanju doktora medicine, jer se u članku 16. stavku 2. Nacrta primjerice spominje djelatnost urgentne medicine, intenzivnog liječenja i anesteziologije i sl."]
[50,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 16.","Članak 16. stavak 3.\nS obzirom da se radi o specifičnim situacijama, sportskim natjecanjima i pripremama, oprema neophodna za takve situacije nije navedena posebnim propisima. Osnovni komplet za pružanje prve pomoći radnicima nije odgovarajući u navedenim situacijama. Stoga predlažemo da se ovim Pravilnikom utvrdi minimalna medicinska oprema (osim AED) koja mora biti prisutna uz sportski teren te da se propiše da osoba nadležna za zdravstvenu skrb mora biti educirana u njenom korištenju. Također predlažemo da se propiše da prisutnost i valjanost opreme treba biti provjerena neposredno prije natjecanja od strane osobe nadležne za organizaciju i provedbu natjecanja, što će pobliže urediti nacionalni sportski savezi svojim propisima."]
[51,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 16.","Smatramo da bi obveze polaganja BLS/ALS trebale biti oslobođene osobe medicinske edukacije koji je u sklopu svog obrazovanja savladao pružanje hitne medicinske pomoći i imaju odobrenu licencu za samostalan rad od nadležne stručne komore. Svoju stručnost potvrđuju redovitim relicenciranjem od strane nadležne komore.\n Nomotehnička napomena: u stavku 2. poslije kratica BLS/ALS ne treba u zagradi dodavati puni naziv jer su te skraćenice već objašnjenje i definirane u članku 14. i članku 15."]
[52,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 17.","Predlažemo da se u prijelazne i završne odredbe doda odredba da zdravstveni pregledi sportaša obavljeni prije stupanja na snagu ovog Pravilnika vrijede do dana koji je naveden u potvrdi o obavljenom pregledu. Ovo se predlaže u slučaju da se obavljeni pregled razlikuje od onoga koji će biti utvrđen ovim Pravilnikom, da ne bi bilo tumačenja da ti \"stari\" pregledi ne vrijede od dana kada je Pravilnik stupio na snagu."]
[53,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 17.","Predlažemo novi tekst stavka 2.\n\"(2) Nacionalni sportski savezi mogu svojim općim aktima i drugačije regulirati standarde i normative iz članka 13. i članka 14. ovoga Pravilnika uz pridržavanje minimalnih kriterija utvrđenih ovim Pravilnikom.\"\nObrazloženje\nOvime se nacionalnim sportskim savezima omogućava da propišu, makar za određene stupnjeve natjecanja, i \"strože\" uvjete od onih koji su utvrđeni člankom 13. i člankom,14. Pravilnika"]
[54,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nČlanak 17.","Stavak 1. \nPredlažemo da se skrati rok za provedbu obveza iz članka 12., članka 13. i članka 14.na šest mjeseci, umjesto dvije godine kako je predviđeno. Neophodno je osigurati prisutnost educiranih osoba iz pružanja osnovnog održavanja života uz sportski tren što je moguće prije, uz uvažavanje potrebe davanja vremena da se obavi edukacija većeg broja osoba.\nNije predviđena odgoda primjene obveze iz članka 14. stavka 2. Radi li se o omašci ili je namjera da se na natjecanjima odmah osiguraju osobe s BLS? Predlažemo da se i ovdje odgodi obveza primjene radi davanja mogućnosti polaganja tečajeva.\nNomotehnička napomena za stavak 1: s obzirom da članci 12. i 13. imaju samo dva stavka nije potrebno navoditi stavke jer se se odredbe odnosi na cjeloviti članak. Isto se odnosi na članak 14. ako se prihvati gornji prijedlog da se odgodi primjena obveze iz članka 14. stavka 2."]
[55,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 17.","U čl. 17. predlažemo skratiti rok za provedbu obveze iz čl. 13 i 14. Pravilnika, s obzirom da njena provedba izravno utječe na osiguravanje uvjeta za spašavanje ljudskih života, i ne trpi odgodu, posebice ne na dvije godine."]
[56,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 17.","Preporučamo dodatno da se propiše efikasan i sustavan način kontrole provedbe odredbi koje se odnose na zdravlje sportaša."]
[57,"Pravobranitelj za djecu RH","PRAVILNIK O ZDRAVSTVENIM PREGLEDIMA SPORTAŠA,\nČlanak 17.","U ovom Pravilniku, prije prijelaznih i završnih odredbi potrebno je dodati dio u kojem bi se povelo računa i o sustavnoj brizi o zaštiti mentalnog zdravlja djece sportaša, a pritom predvidjeti i slučajeve u kojima je nužan angažman licenciranih sportskih psihologa.\n\nPosebnu skrb trebaju dobiti i djeca te vrhunski sportaši koji su zbog ozljede ili druge okolnosti odustali od aktivnog bavljenja sportom."]
[58,"Predrag","PRAVILNIK O ZDRAVSTVENIM PREGLEDIMA SPORTAŠA,\nPRILOG I","Poštovani,\nmnoge sportove ste prilično nelogično razvrstali u tablici. Najprije, niste imenom naveli kickboxing iako je Hrvatski kickboxing savez punopravni član HOO-a od 2006.g., a kickboxing sport je već dvije godine potpuno priznat od MOO!\nNadalje, pod III.B navodite \"borilački sportovi\", a istovremeno u nastavku pišete: hrvanje, judo i sumo. U drugim rubrikama ih pojedinačno nabrajate: boks, savate, aikido, ju-jitsu, karate, kendo, nanbudo, taekwondo, sambo, tajlandski boks i wushu. Po tom principu ste mogli napisati zajednički naziv i za npr. loptačke sportove ili vodene sportove i sl. što bi možebitno izazvalo zabunu. \nTakođer, sugeriram da trebate konzultirati stručnjake navedenih borilačkih sportova vezano uz vašu napomenu sa zvjezdicom, odnosno o opasnosti kontakta sportaša. Naime, natjecateljska pravila nekih od nabrojanih sportova ne dozvoljavaju udaranje protivnika punom snagom, a neki sportovi dozvoljavaju tzv. nokaut. Zato bi npr. taekwondo, kickboxing i tajlandski boks trebali biti u istoj skupini s boksom i savateom (III.C)."]
[59,"Hrvatski nogometni savez","PRAVILNIK O ZDRAVSTVENIM PREGLEDIMA SPORTAŠA,\nPRILOG I","Nogomet je (i) kontaktni sport te bi ga trebalo označiti s *"]